Nyt huudetaan! MM-juhlat alkoivat Mantan patsaalla karjunnalla jo kello 5.32

Suomi on jälleen maailmanmestari! Nuoret Leijonat voitti kultaa jääkiekon U20-kisoissa Kanadassa hyvin varhain sunnuntaiaamuna. Kansa lähti karkeloimaan.

Suomen Nuoret Leijonat voitti hyvin varhain aamulla jääkiekon maailmanmestaruuden Kanadassa. Suomessa osa kansasta valvoi niin innokkaasti, että torille ehdittiin lähes kilpaa loppusummerin kanssa.

Ensimmäinen Suomi-karjahdus kuului Helsingin Kauppatorin vierestä Mantan patsaan juurelta kello 5.32. Karjaisijat ovat helsinkiläiset Joakim ja Teemu.

– Olimme ensimmäiset Mantalla, kaksikko riemuitsee.

He seurasivat pelin alusta loppuun helsinkiläisessä baarissa ja suuntasivat suorinta tietä torille.

– Olimme ihan valmiita jatkoajalle, mutta Suomi voitti!

Mantan patsaalle kerääntyi useita kansalaisia tuulettamaan voittoa.

Miten sinä juhlit Suomen voittoa? Karjuitko onnesta ratkaisuhetkillä? Lähditkö sinäkin jollekin torille? Lähetä video tai kuva IS:n WhatsAppiin numeroon 040 660 9019.